CELEX: 22010D0596
Language: sk
Date: 2010-07-26 00:00:00
Title: 2010/596/EÚ: Rozhodnutie Výboru veľvyslancov AKT – EÚ č. 5/2010 z  26. júla 2010 , ktorým sa vymenúva člen správnej rady Technického centra pre poľnohospodársku a vidiecku spoluprácu (CTA)

6.10.2010   
            
            
               SK
            
            
               Úradný vestník Európskej únie
            
            
               L 263/14
            
         ROZHODNUTIE VÝBORU VEĽVYSLANCOV AKT – EÚ č. 5/2010
   z 26. júla 2010,
   ktorým sa vymenúva člen správnej rady Technického centra pre poľnohospodársku a vidiecku spoluprácu (CTA)
   (2010/596/EÚ)
   VÝBOR VEĽVYSLANCOV AKT – EÚ,
   so zreteľom na Dohodu o partnerstve medzi členmi skupiny afrických, karibských a tichomorských štátov („AKT“) na jednej strane a Európskym spoločenstvom a jeho členskými štátmi na strane druhej, podpísanú v Cotonou (Benin) 23. júna 2000 a revidovanú dohodou (1), ktorou sa mení a dopĺňa uvedená dohoda o partnerstve AKT – ES, podpísanou v Luxemburgu 25. júna 2005 (2), a najmä na článok 3 odsek 5 prílohy III,
   keďže:
   
               (1)
            
            
               Výbor veľvyslancov AKT – EÚ rozhodnutím č. 3/2008 z 22. mája 2008 vymenoval členov správnej rady Technického centra pre poľnohospodársku a vidiecku spoluprácu (troch členov za EÚ a troch členov za AKT) na obdobie piatich rokov, pod podmienkou preskúmania týkajúceho sa členov AKT po dva a pol roku.
            
         
               (2)
            
            
               V dôsledku úmrtia jedného z jej členov sa uvoľnilo jedno miesto.
            
         
               (3)
            
            
               Je preto potrebné vymenovať nového člena správnej rady,
            
         ROZHODOL TAKTO:
   Článok 1
   Ako náhrada za pána Jeana Fritza BOUTINA sa za člena správnej rady Technického centra pre poľnohospodársku a vidiecku spoluprácu vymenúva:
   
               —
            
            
               pán Radjiskumar MOHAN (Surinam).
            
         Článok 2
   Správnu radu CTA preto na zvyšný čas funkčného obdobia, ktoré trvá do 21. mája 2013, a pod podmienkou preskúmania v polovici trvania pôvodného funkčného obdobia v novembri 2010, tvoria títo členovia:
   
               —
            
            
               pán Kahijoro KAHUURE (Namíbia),
            
         
               —
            
            
               pán Radjiskumar MOHAN (Surinam),
            
         
               —
            
            
               pán Wilson A. SONGA (Keňa),
            
         
               —
            
            
               pán Raul BRUNO DE SOUSA (Portugalsko),
            
         
               —
            
            
               pán Eric TOLLENS (Belgicko),
            
         
               —
            
            
               pán Edwin Anthony VOS (Holandsko).
            
         Článok 3
   Toto rozhodnutie nadobúda účinnosť dňom jeho prijatia.
   
      V Bruseli 26. júla 2010
      
         
            Za Výbor veľvyslancov AKT – EÚ
         
         
            predseda
         
         R. MAKONGO
      
   
   
      (1)  Ú. v. ES L 317, 15.12.2000, s. 3.
   
      (2)  Ú. v. EÚ L 209, 11.8.2005, s. 27.